Source: https://www.lupoc.sk/--67-47-vzn-o-poskytovani-jednorazovej-davky-v-hmotnej-nudzi-
Timestamp: 2020-07-04 04:34:03+00:00

Document:
Obec Lupoč | Oficiálne stránky obce | VZN | VZN o poskytovaní jednorazovej dávky v hmotnej núdzi
VZN o poskytovaní jednorazovej dávky v hmotnej núdzi
Všeobecne záväzné nariadenie obce Lupoč
Obecné zastupiteľstvo v Lupoči podľa § 6 a § 11 ods. 4 písm. g) zákona SNR č. 369/1990 Zb. o obecnom zriadení v znení neskorších zmien a doplnkov a § 24 ods. 1 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov sa uznieslo na vydaní tohto Všeobecne záväzného nariadenia o poskytovaní jednorazovej dávky v hmotnej núdzi.
Toto všeobecne záväzné nariadenie (ďalej len VZN) upravuje pôsobnosť obce Lupoč, ktoré rozhoduje o:
a) podmienkach poskytovania jednorazovej dávky v hmotnej núdzi (ďalej len „dávka“),
b) výške dávky,
c) povinnosti občana vrátiť dávku alebo jej časť, ak sa vyplatila neprávom alebo vo vyššej sume, ako patrila,
d) vykonávanie kontrolnej činnosti.
1. Dávka v hmotnej núdzi je upravená § 10 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon“) a patrí občanovi, ktorý je v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, na zabezpečenie základných životných podmienok.
2. Hmotná núdza je stav, keď príjem občana a fyzických osôb, ktoré sa s občanom spoločne posudzujú, nedosahuje životné minimum podľa osobitného predpisu (zákon č. 601/2003 Z. z. o životnom minime a o zmene a doplnení niektorých zákonov, v znení neskorších predpisov) a občan a fyzické osoby, ktoré sa s občanom spoločne posudzujú, si príjem nemôžu zabezpečiť alebo zvýšiť vlastným pričinením.
3. Jednorazovú dávku v hmotnej núdzi podľa § 15 zákona je možné poskytnúť občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky najmä na úhradu mimoriadnych výdavkov na nevyhnutné ošatenie, základné vybavenie domácnosti, zakúpenie školských potrieb pre nezaopatrené dieťa /ktoré nezabezpečujú školy v rámci dotácie na školské potreby /a na mimoriadne liečebné náklady.
4. Občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka a príspevky, možno poskytnúť jednorazovú dávku v hmotnej núdzi do výšky preukázaných skutočných nákladov, najviac však do výšky trojnásobku životného minima.
5. Poskytovanie dávky a príspevkov a poskytovanie jednorazovej dávky v hmotnej núdzi sa navzájom nevylučujú.
1. Jednorazová dávka v hmotnej núdzi sa poskytuje najmä rodine s deťmi, ale aj ďalším občanom v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, najmä na úhradu mimoriadnych výdavkov.
2. Za mimoriadne výdavky na účely poskytovania dávky sa považujú výdavky spojené:
a) s nákupom nevyhnutného ošatenia,
b) s nákupom na základné vybavenie domácnosti,
c) s nákupom na zakúpenie školských potrieb pre nezaopatrené dieťa /ktoré nezabezpečujú školy v rámci dotácie na školské potreby/,
d) s mimoriadnymi liečebnými nákladmi,
1. Fyzické osoby, ktoré sa spoločne posudzujú na účely posudzovania hmotnej núdze zabezpečenia základných životných podmienok a pomoci v hmotnej núdzi, sú
b) druh a družka,
c) rodičia a nezaopatrené deti žijúce s nimi v domácnosti,
d) rodičia a ich deti do 25 rokov veku, ktoré nemajú príjem alebo majú príjem najviac vo výške minimálnej mzdy, žijúce s rodičmi v domácnosti, okrem detí, ktorým v čase evidencie uchádzačov o zamestnanie vznikol nárok na dávku v nezamestnanosti a detí, ktorým sa vypláca invalidný dôchodok podľa osobitného predpisu.
2. Fyzické osoby podľa odseku 1 sa na účely posudzovania hmotnej núdze, zabezpečenia základných životných podmienok a pomoci v hmotnej núdzi neposudzujú spoločne, ak nežijú v domácnosti 4) z dôvodu, že je fyzickej osobe alebo fyzickým osobám poskytovaná odborná pomoc v krízovej životnej situácii a bývanie podľa osobitného predpisu.
1. O výške dávky rozhoduje obecné zastupiteľstvo /v časovej tiesni starostka obce/, s prihliadnutím na objem finančných prostriedkov určených na poskytovanie pomoci v hmotnej núdzi v rozpočte obce, ako aj na plnenie záväzkov žiadateľa voči obci a jeho spoluprácu so školou, resp. s Úradom práce, sociálnych vecí a rodiny v Lučenci.
2. Maximálna hranica poskytnutej dávky :
a) podľa § 3 ods. 2 písm. a) je 33,20 Eur na osobu
b) podľa § 3 ods. 2 písm. b) je 66,40 Eur na osobu
c) podľa § 3 ods. 2 písm. c) je 16,60 Eur na dieťa
d) podľa § 3 ods. 2 písme. d) je 166,- Eur na osobu
Dávka sa môže poskytnúť jedenkrát ročne, len formou nákupu zamestnancami obecného úradu /§ 3, odst. 2, písm. a) – c)/. V prípade poskytnutia dávky súvisiacej s mimoriadnymi liečebnými nákladmi sa forma úhrady dohodne osobne so zamestnancami obecného úradu, resp. postup určí starosta obce. V prípade žiadosti o poskytnutie dávky opakovane v priebehu jedného roka, po posúdení oprávnenosti žiadosti, o tejto rozhodne obecné zastupiteľstvo.
Kontrolu nad dodržiavaním tohto VZN vykonáva:
a) Hlavná kontrolórka obce Lupoč,
b) Obecné zastupiteľstvo obce Lupoč.
1. Žiadosti o jednorazovú dávku v hmotnej núdzi sa podávajú na predpísanom tlačive, ktoré tvorí prílohu tohto VZN.
2. Náležitosti, ktoré nie sú upravené v tomto VZN sa riadia Zákonom č. 599/2003 Z. z. o pomoci v hmotnej núdzi a o zmene a doplnení niektorých zákonov, v znení neskorších predpisov.
Obecné zastupiteľstvo v Lupoči sa uznieslo na vydaní VZN o poskytovaní jednorazovej dávky v hmotnej núdzi dňa 1.10.2009, a toto VZN nadobúda účinnosť 15-tym dňom od vyvesenia na verejnej úradnej tabuli obce Lupoč, t. j. 16.10.2009
Vyvesené: 16.9.2009
Božena Petrusová
VZN od 01.01.2015
VZN o spôsobe náhradného zásobovania vodou a o zneškodňovaní obsahu žúmp podľa miestnych podmienok
VZN o podmienkach poskytovania dotácií a návratných finančných príspevkov
Dodatok o rôznych daniach za služby

References: § 6
 § 11
 § 24
 § 10
 § 15
 § 3
 § 3
 § 3
 § 3